**080-2025**

|  |  |
| --- | --- |
| **14.01.2026.****srijeda** | Okupljanje grupe kod šaltera informacija u zr. luci *Split* u 15:30 h, te prijava na let za Zagreb u 17:00 h. Dolazak u *Zagreb* u 17:50. Sastanak putnika s voditeljem putovanja, predaja prtljage i prijava na let za *Istanbu*l na redovnoj liniji Turkish Airlinesa u 19:55 h. |
| **15.01.2026.****četvrtak** | Dolazak u Istanbul u 00:15 h, te nastavak putovanja za Colombo u 02:50 h. Dolazak u zr. luku Bandaranaike – **Colombo** u 13:15 po lokalnom vremenu *(trajanje leta cca 8 h*), gdje grupu, nakon graničnih formalnosti, dočekuje lokalni vodič. Odlazak autobusom prema hotelu u gradu i smještaj u sobe. Nakon kraćeg odmora, slijedi razgled i upoznavanje glavnog grada Sri Lanke, grada s 2 mil..st., kojeg obilježava mješovita kolonijalna prošlost (*portugalska, nizozemska* *i britanska*), užurbane tržnice i ljepota obale, te budistički, hinduistički i muslimanski hramovi, ali i moderni, poslovni centri: *Trg neovisnosti, Pettah Market, Gangaramaya hram, Crvena džamija,* parkovi i ulice pune živosti. Povratak u hotel. Večera. Noćenje. |
| **16.01.2026.****petak** | Doručak. Odlazak u unutrašnjost Sri Lanke, u **Dambullu.** Zaustavljanje u **Pinnaweli** - utočištu slonova, koje možete promatrati dok se kupaju u rijeci ili hraniti. Nastavak puta prema Dambulli. Područje je naseljeno od pravopovijesti, dok u 3.st.pr.Kr.nastaju budistički špiljski hramovi. U najvećem kompleksu špiljskih hramova u Sri Lanki, od ukupno 80, nalazi se 5 velikih hramova s muralima i preko 150 kipova Buddhe, od kojih na ulazu dominira Budha, simbol hrama, visok 14 m. Kompleks se nalazi na UNESCO-voj listi svjetske baštine, te predstavlja najimpresivniju povijesnu i kulturnu znamenitost zemlje. Nakon posjeta hramu i razgleda, odlazak u hotel. Večera. Slobodno. Noćenje. |
| **17.01.2026.****subota** | Doručak. Odjava iz hotela i polazak za *Sigiriyu rock*, kamenu tvrđavu u stijeni, također na UNESCO-voj listi, poznatu kao „lavlja stijena“, po kipu lava koji se nekad nalazio na ulazu. Na stijeni visokoj 150 m, nalaze se ostaci nekadašnje tvrđave, koju je u 5.st. dao izgraditi kralj Kasyapa. Nakon penjanja brojnim stepenicama, pruža se panoramski pogled na okolnu gustu džunglu. Putovanje se nastavlja prema **Kandyju,** drugom najvećem gradu u zemlji, ali uz prethodno zaustavljanje u ***Matali***– u „vrtu začina“, uz vođeno razgledavanje i upoznavanje s aromatičnom baštinom Sri Lanke. Nastavak prema Kandyju, smještaj u hotel. Posjet hramu s relikvijom „zuba Buddhe“, najsvetiju relikviju Budista u Sri Lanci, zapanjujuće arhitekture i okolnih vrtova., te smirujuće atmosfere, također na listi UNESCA od 1988.g. Povratak u hotel. Večera. Slobodno. Noćenje. |
| **18.01.2026.****nedjelja** | Doručak. Odjava iz hotela i odlazak na želj.kolodvor, jer se putovanje nastavlja pitoresknim vlakom (2.razred) do Nanu Oya (*putovanje traje oko 4 sata*). Pogled iz vlaka pruža se na maglovite i strme brežuljke „visokog gorja“ i plantaže čaja, na predio kojeg još zovu i „Mala Engleska“. Po iskrcajau iz vlaka, odlazak na plantažu cejlonskog čaja i posjet obližnjoj tvornici, uz upoznavanje postupka od branja čaja do konačnog proizvoda, po kojem je Sri Lanka svjetski poznata i njegov je najveći izvoznik. Odlazak prema hotelu u gradu **Nuwara Eliya** i smještaj u sobe. Razgled grada, poznatog po britanskoj arhitekturi i ostacima kolonijalnog vremena. Večera. Slobodno. Noćenje. |
| **19.01.2026.****ponedjeljak** | Doručak. Odjava iz hotela i putovanje prema ***Colombu,*** prijava u hotel. Slobodno za vlastite aktivnosti u glavnom gradu Sri Lanke. Večera. Noćenje. |
| **20.01.2026.****utorak** | Doručak i odjava iz hotela. Prijevoz u zračnu luku Colombo, te prijava i let za **Male**, glavni grad otočne države ***Maldivi***. Po dolasku, ukrcaj u gliser i i organizirani transfer do hotela-resorta, te smještaj u sobe. Večera. Noćenje. |
| **21.01.2026.****srijeda** | Doručak. Slobodno vrijeme za uživanje u prirodnoj ljepoti otočića. Osim mora, sunca i bijelog pijeska, na otoku se možete oprobati u raznim aktivnostima koje se nude u prekrasnim lagunama. *All inclusive* ponuda u resortu nudi razne ukusne kuhinje, osvježavajuća pića i gurmanske specijalitete. Noćenje. |
| **22.01.2026.****četvrtak** | Doručak. Ručak. Odjava iz hotela i slobodno vrijeme. U kasnijim poslijepodnevnim satima transfer brodom prema zračnoj luci Male. Prijava na let Male-Istanbul u 21:50 po lokalnom vremenu. |
| **23.01.2026.****petak** | Dolazak u Istanbul u 04:35 h po lokalnom vremenu. Nastavak putovanja prema Hrvatskoj, te dolazak u zagrebačku zračnu luku u 08:35 h. Nastavak putovanja za Split u 12:10, te dolazak u splitsku zračnu luku u 13:00 h.  |

**CIJENA ARANŽMANA: 3.290 eura**

*(na bazi min. 15 putnika)*

**Uplata kod prijave: 900 eura**(*iznos promjenjiv-ovisno o cijeni zrak. karata*)

 **nadoplata za 1/1 sobu: 950 eur**

 MOGUĆNOST OBROČNE OTPLATE !

**Program po osobi uključuje:** prijevoz zrakoplovom na relaciji Split-Zagreb-Istanbul-Colombo; Colombo-Male; Male-Istanbul-Zagreb-Split s uključenim zrakoplovnim pristojbama, 1 komad male ručne kabinske prtljage (dim.55x40x20 cm) do 8 kg i 1 komad predane prtljage do 23 kg, 5 polupansiona (doručak, večera) u hotelima 4\* na Sri Lanki, 2 noćenja u hotelu 4\* s „all inclusive“ uslugom (doručak, ručak, večera) na Maldivima, sve ulaznice prema programu putovanja, prijavoz privatnim klimatiziranim busom/mini busom prema programu, vožnja vlakom Kandy-Nanu Oya, transfer gliserom zračna luka Male-hotel/resort i natrag, usluge lokalnog vodiča, voditelja putovanja, jamčevinu za turistički paket aranžman, zakonom propisan PDV, organizaciju putovanja.

**Program ne uključuje:** vizu za Sri Lanku (koja u vrijeme pisanja programa iznosi ⁓50 USD), napojnice za lok.vodiča/vozača (⁓5 USD po danu), ekološku pristojbu za Maldive (⁓12 USD po osobi i danu na Maldivima), ulaznice za kulturno-povijesne spomenike koji nisu navedeni programom, karte javnog gradskog prijevoza, troškove osobne prirode. **Osiguranje:** Za paket putnog osiguranja, molimo kontaktirajte agenciju.